Polisie soek PE-skieterArgieffoto Die polisie in Port Elizabeth in die Oos-Kaap het Dinsdag die gemeenskap se hulp versoek om ŉ man op te spoor wat drie mense in New Brighton doodgeskiet het. Vier ander mense is kritiek beseer in die voorval. ŉ Man het Maandagaand omstreeks 19:30 ŉ kroeg in Nibestraat betree en lukraak begin skiet. “Die motief vir die aanval is nog nie bekend nie,” het lt.genl. Celiwe Binta, provinsiale polisiekommissaris, in ŉ verklaring gesê. “Die identiteit van die skieter is ook nog nie bekend aan die polisie nie.” ŉ Taakspan is saamgestel om die skietery te ondersoek. -SAPA